Քաշունի (գետ)

Քաշունի, Աղչայ, Զեմի, Զեմին, Զեմու, Զեյվա, Զեյվայի գետ, Կաշունի, Հաշունի, Չայզամի, Չայիսմի, Քիշունի, գետ Հայաստանի Սյունիքի մարզում։ Սկիզբ է առնում Բարգուշատի լեռնաշղթայի հյուսիսային լանջերից՝ 2080 մ բարձրությունից, հոսում է նախկին Գորիսի ու Կապանի շրջաններով՝ հարավ-արևելյան ուղղությամբ և Կապան քաղաքից 20 կմ հյուսիս-արևելք Արցախի տարածքում աջից միախառնվում Որոտան գետին։ Երկարությունը 34 (40) կմ է, ջրհավաք ավազանը՝ 136 կմ² (ՀՀ-ում համապատասխանաբար՝ 27 կմ և 104 կմ²)։ Գետահովիտը V-աձև է։ Սնումը հալոցքային է, վարարումը՝ մայիս-հունիսին։ Գետահովիտն ունի ռեկրեացիոն նշանակություն։ Ղ. Ալիշանը այս գետը անվանում է Զեմու, Զեմի։ Օտարները վերին հոսանքի շրջանները կոչել են Չայգամի։ Կոչվել է նաև Կապանի շրջանի նախկին Զեյվա (այժմ՝ Դավիթ Բեկ) գյուղի անունով։

Ծանոթագրություններ 

Սյունիքի մարզի գետեր
Որոտան գետի վտակներ
Արցախի Հանրապետության գետեր